शम्भुनाथ नगरपालिका
https://result.election.gov.np/LocalElectionResult2079.aspx#election-chart-result
शम्भुनाथ नेपालको मधेश प्रदेश अन्तर्गत  सप्तरी जिल्लामा रहेको एक नगरपालिका हो । नेपाल सरकारले वि. सं. २०७१ वैशाख २५ गते ७२ वटा नयाँ नगरपालिका थप गर्दा शम्भुनाथलाई पनि नगरपालिका घोषित गरेको हो । शम्भुनाथलाई नगरपालिका घोषित गर्दा सप्तरीका खोक्सरप्रवाहा, मोहनपुर, शम्भुनाथ, भंगाहा, बसबलपुर र रामपुर जमुवा गाविसलाई समेटेको छ ।

नेपालमा वि.सं. २०७३ मा ७५३ स्थानीय तह लागू गर्दा शम्भुनाथ नगरपालिकालाई यथावतै राखेको छ । यस नगरपालिकालाई ११ वडामा विभाजन गरिएको छ । यस नगरपालिकाको कूल जनसङ्ख्या ३३,०१२ रहेको छ । यसको क्षेत्रफल ९९.९९ वर्गकिलोमिटर रहेको छ । यस नगरपालिकाको केन्द्र साविकको शम्भुनाथ नगरपालिकाको कार्यालयमा राखिएको छ । त्यसै  गरी वि.सं. २०७४ सालमे सङ्घीय मामिला तथा स्थानीय विकास मन्त्रालयद्वारा ७५३ स्थानीय तह लागू गर्ने बेलामा डाक्नेश्वरी नगरपालिकाको वडा नं. ११ (साविक अर्नाहा गा.वि.स.) लाई समेत यसै शम्भुनाथ नगरपालिकामा गाभि १२ वटा वडा रहेको छ । तत् पश्चात यस शम्भुनाथ नगरपालिकाको कुल क्षेत्रफल १०८.७१ वर्गकिलोमिटर रहियो भने कूल जनसङ्ख्या ३८,०१८ (२०७८ को जनसंख्या बिवरण आउन बाँकी) रहेको छ ।

जनसङ्ख्या
नेपालको सन् २०२१ को जनगणना अनुसार शम्भुनाथ नगरपालिकाको जनसङ्ख्या ३९,४२३ (प्रारम्भिक  जनसंख्या २०७८) रहेको छ।

सन्दर्भ सामग्री

यी पनि हेर्नुहोस्

नेपालका नगरपालिकाहरू
सप्तरी जिल्लाका ठाउँहरू
२०७१ वैशाख २५ मा घोषित नगरपालिकाहरू
सप्तरी जिल्लाका नगरपालिकाहरू